
PËR SHTYRJEN E AFATIT TË KRYERJES SË PROCEDURAVE TË PROKURIMIT PËR ENTIN KOMBËTAR TË BANESAVE, SI AUTORITET KONTRAKTOR

Në mbështetje të nenit 100 të Kushtetutës dhe të nenit 75 të ligjit nr. 9643, datë 20.11.2006 “Për prokurimin publik”, të ndryshuar, me propozimin e Ministrit të Punëve Publike dhe Transportit, Këshilli i Ministrave

Vendosi:

1. Lejimin e Entit Kombëtar të Banesave të përfundojë procedurën e prokurimit me objekt “Përkthim, redaktim dhe përshtatje të eurokodeve nga 0 në 3”, me fondet e parashikuara në buxhetin e shtetit për vitin 2012, brenda datës 20 dhjetor 2012.
Brenda këtij afati përfshihet edhe lidhja e kontratës përkatëse.
2. Ngarkohen Enti Kombëtar i Banesave dhe Agjencia e Prokurimit Publik për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

